پیتی ناوبەند

لە ڕێزمانی کوردیدا پیتی ناوبەند، ئەو پیتەیە کە دەخرێتە نێوان دوو پیتی بزوێن و جیایان دەکاتەوە، بۆ نموونە وشەی (دایکیان) بەو شێوەیە ھەڵەیە بنووسرێت، چونکە (دایکیان) لە کۆتاییەوە بەم شێوەیە پێک دێت:

ی: پیتی بزوێن (دەنگدار) 
ا: پیتی بزوێن (دەنگدار) 
ن: پیتی نەبزوێن.

لە زمانی کوردیدا دوو پیتی دەنگدار یاخود بزوێن، درووست نییە لە وشەیەکدا بەدوای یەکتریدا بێت، بۆیە پێویستە ناوبەندێک بخرێتە نێوانییان تا وشەکە لەڕووی ڕێزمان و گوتنەوە درووست بێت، کەوابێ وشەی (دایکیان) ھەڵەیە، پێویستە ڕاستبکرێتەوە و بکرێت بە (دایکییان)، چونکە:

ی: پیتی بزوێن (دەنگدار) 
ی: پیتی ناوبەند (نەبزوێن) 
ا: پیتی بزوێن (دەنگدار) 
ن: پیتی نەبزوێن.

 پیتە ناوبەندەکان 
تەنھا دوو پیتی ناوبەند ھەیە لە زمانی کوردیدا، کە ئەوانیش پیتی (و، ی) ـن. ھەروەھا ھەردوو پیتی ناوبەند ھەندێک جار لە وشەدا دەبنە بزوێن و ھەندێک جار نابنە بزوێن.

 نموونەی چەند پیتێکی ناوبەند 
 ھەموویان
 بردییان
 وڵاتە یەکگرتووەکان
 درێژایی
 مراویی

 سەرچاوەکان 
 پەڕتووکەکانی ڕێزمان و ئەدەبی کوردیی پۆلەکانی ٧ بنەڕەتیی - ١٠ بنەڕەتیی بۆ ١١ ئامادەیی.

پۆل:ڕێزمانی کوردی